Teldi, kecmen ar daxel iwwin-d aṭas n iԑawdiwen, kecmen ar daxel sarsen kulec fɣen-d imiren, « ɣleq a lbab » dɣa teɣlaq tewwurt-nni ruḥen, yeğğa-ten armi ruḥen ḍalen ur t-niwala ara yars-d imiren yekcem, mi yekcem ɣer dinna yewhem yal d lxir yella, dheb illa lmakla tella kulec illa,llan-t sebԑa n tbaqyin sebԑa n tԑamurin n uksum sebԑa n tԑamurin n dheb, kul lxir yella, imiren netta ur t-iffiɣ ara laԑqel, immaɣ kul tarict iddem-d seg-s ciṭaḥ, yal tabaqit iԑemmar-d seg-s yiwet armi yuɣal ifɣed, indah imiren i tewwurt-nni ad taɣlaq, iruḥ asmi yiweḍ ɣer saxxam yekker imiren iceggaԑ imiren tameṭṭut-is yenna-as : -I d-iwwiɣ i d-iwwiɣ, tura ad truḥed ɣer saxxam n xuya ad awwiḍ ammud ad newzen dheb-nni.